Mikrofona aptauja

Mikrofona aptauja bija Latvijā notiekošs dziesmu konkurss, kurā klausītāju un skatītāju balsojumā noteica gada populārāko latviešu dziesmu. Konkurss tika izveidots Latvijas Radio Ārzemju raidījumu redakcijā pēc tās vadītāja Nikolaja Neilanda ierosinājuma.

 Vēsture 
Raidījums "Mikrofons" sāka skanēt Latvijas Radio 1965. gadā sabiedrisko aktualitāšu apspriešanai. Lai mainītu pārāk oficiālo stilu, redakcijas galvenais redaktors N. Neilands ierosināja 1968. gadā sarīkot pirmo "Mikrofona" dziesmu aptauju par Latvijas populārāko melodiju, kurā piedalījās tūkstošiem melomānu.

Aptauja notika katru gadu no 1968. gada līdz 1994. gadam, izņemot laika posmā no 1972. līdz 1975. gadam, kā arī 1983. gadā. No komponistiem visvairāk uzvaru konkursā guva Raimonda Paula dziesmas (11 reizes), no dziedātājiem visvairāk uzvaru tika Mirdzai Zīverei (4), bet no grupām — Jumpravai (2 reizes).

2005. gada 28. decembrī Ķīpsalā notika "Mikrofona" 40 gadu jubilejas koncerts, kurā piedalījās visas 22 uzvarētājdziesmas, bet ne visas no tām izpildīja oriģinālie mākslinieki. Par uzvarētāju kļuva 1976. gada 1. vietas ieguvēji Viktors Lapčenoks un Nora Bumbiere ar "Mēmo dziesmu". Koncertā dziesmu viens pats dziedāja Lapčenoks. Otrajā vietā konkursā palika cita Raimonda Paula dziesma "Mežrozīte". 2011. gadā "Latviešu Radio" atjaunoja "Mikrofona aptauju"."Latviešu Radio" atjauno leģendāro "Mikrofona aptauju"TVNET 2011. gada 2. februārī

 Konkursa uzvarētāji 
 Gads Dziesma Izpildītājs Mūzikas autors Teksta autors 1968  "Mežrozīte"  Zigfrīds Račiņš  Raimonds Pauls  Alfrēds Krūklis 1969  "Dziesma nenosalst"  Ojārs Grīnbergs  Raimonds Pauls  Alfrēds Krūklis 1970  "Baltā saule"  Margarita Vilcāne  Raimonds Pauls  Ziedonis Purvs 1971  "Teic, kur zeme tā"  Nora Bumbiere, Margarita VilcāneOjārs Grīnbergs, Viktors Lapčenoks  Raimonds Pauls  Alfrēds Krūklis 1976  "Tava balss (Mēmā dziesma)"  Nora Bumbiere un Viktors Lapčenoks  Raimonds Pauls  Jānis Peters 1977  "Par pēdējo lapu"  Nora Bumbiere  Raimonds Pauls  Jānis Peters 1978  "Tai pilsētā"  Mirdza Zīvere un Aija Kukule  Raimonds Pauls  Jānis Peters 1979  "Es aiziet nevaru"  Mirdza Zīvere  Raimonds Pauls  Vizma Belševica 1980  "Kamolā tinēja"  Imants Skrastiņš  Raimonds Pauls  Vizma Belševica 1981  "Dāvāja Māriņa"  Aija Kukule un Līga Kreicberga  Raimonds Pauls  Leons Briedis 1982  "Cielaviņa"  Jānis Paukštello  Raimonds Pauls  Leons Briedis 1984  "Lūgums"  Mirdza Zīvere  Uldis Marhilēvičs  Ārija Elksne 1985  "Zibsnī zvaigznes aiz Daugavas"  Mirdza Zīvere  Zigmars Liepiņš  tautas vārdi 1986  "Dzimtā valoda"  Līvi  Ainars Virga  Grigore Vieruatdzejojis Imants Ziedonis 1987  "Uzsniga sniedziņš balts"  Brāļi Ziemeļi  Brāļi Ziemeļi  Māris Čaklais 1988  "Pie laika"  Igo un "Remix"  Uldis Marhilēvičs  Igo 1989  "Mēs pārtiekam viens no otra"  Pērkons  Juris Kulakovs  Viktors Kalniņš 1990  "Baltā"  Jumprava  Aigars Krēsla  Aigars Grāvers 1991  "Peldētājs"  Jumprava  Aigars Krēsla  Ritvars Dižkačs 1992  "Klusumā"  Aigars Grāvers  Aigars Grāvers  Aigars Grāvers 1993  "Vakara vējā"  bet bet Zigfrīds Muktupāvels  Guntars Račs 1994  "Nāc man līdz"  Linga  grupa Linga  Gvido Linga

 Aptaujas raksturojums 
Nevar uzskatīt, ka vienmēr konkursā uzvarēja patiešām populārākā dziesma, bieži vien Padomju varai ne tik draudzīgie izpildītāji neuzvarēja konkursā vai arī tiem neļāva piedalīties tajā. Dažas tautā ļoti populāras dziesmas, iespējamās aptaujas uzvarētājas, tika vispār vienkārši aizliegtas un aptaujā nevarēja piedalīties. Divas no tām: Mārča Kalniņa dziesma "Laimesputns" un Ivara Žinduļa "Sapņu bites". Ne reizi neuzvarēja arī Imanta Kalniņa dziesmas, bet 1981. gadā 2. vietā palika Ulda Stabulnieka ļoti populārā dziesma "Tik un tā". Vienīgi jau atmodas laikos uzvarēja patriotiskās latviešu dziesmas.

 1968. gads 
1965. gadā sāka skanēt Latvijas Radio raidījums "Mikrofons", kas 1968. gadā sarīkoja pirmo "Mikrofona" dziesmu aptauju. Tajā uzvarēja Raimonda Paula komponētā un Zigfrīda Račiņa izpildītā dziesma "Mežrozīte", kas vēlāk iekļauta R. Paula albumā "Tev, mana labā" O. Grīnberga izpildījumā. Aptaujā panākumus guvusi arī Aleksandra Kublinska dziesma "Noktirne", kura ir ansambļa "Eolika" repertuārā.Brežģis, J. Ceļazīme dziesmai. Ļeņina Ceļš, 1969, 17. apr.

 1969. gads 
 "Dziesma nenosalst" (R. Pauls, A. Krūklis) — Ojārs Grīnbergs
 "Zilie lini" (R. Pauls, A. Krūklis) — O. Grīnbergs un M. Vilcāne
 "Sens ir tas stāsts" (R. Pauls, A. Krūklis) — O. Grīnbergs
 "Nepārmet man" (R. Pauls, A. Krūklis) — O. Grīnbergs un M. Vilcāne
 "Vai tu nāksi vēlreiz?" (Aivars Zītars - A. Krūklis) - Andrejs Lihtenbergs

 1970. gads 
 "Baltā saule" (R. Pauls, Z. Purvs) — Margarita Vilcāne
 "Kam ziedi, mežābele" (R. Pauls, A. Krūklis) — O. Grīnbergs
 "Aijas smaids" (J. Sildegs, J. Brežģis) — O. Grīnbergs
 "Vecmāmiņa un runcis" (Z. Lorencs, J. Peters) — "Eolika"
 "Kas ticēt spēj" (I. Vīgners, A. Krūklis) — Zigfrīds Račiņš un Sarmīte Lorenca

 1971. gads 
 "Teic, kur zeme tā" (R. Pauls, A. Krūklis) — (N.Bumbiere, M.Vilcāne, V.Lapčenoks un O.Grīnbergs) (12 921 balss)
 "Zilā" (R. Pauls, J. Peters) — Viktors Lapčenoks (8337 balsis)
 "Savāda vasara" (R. Pauls, A. Krūklis) — V. Lapčenoks un N. Bumbiere (6707 balsis)
 "Somu pirts" (R. Pauls, A. Auziņš) — O. Grīnbergs
 "Dūdieviņš" (I. Kalniņš, V. Belševica) — Nora Bumbiere

Desmitniekā iekļuva arī Raimonda Paula "Ances romance" un "Mirdzošais gliemežvāks". Aptaujas noslēguma pasākums pirmo reizi notika ārpus Latvijas Radio telpām Arodbiedrību padomes kultūras namā.Biezais, G. Jauns gads, jaunas dziesmas. Zvaigzne, 1972, 5. feb.

 1972. gads 
Mikrofona aptaujas dziesmu nacionālais skanējums Latvijas PSR kultūras ierēdņiem likās bīstams — laika posmā no 1972. līdz 1975. gadam konkurss nenotika. Tikai 1992. gadā "Mikrofons" rīkoja aptauju par šo gadu populārākajām dziesmām:

 "Vakara dziesma" (V. Kaminskis, I. Ziedonis) — Andrejs Lihtenbergs
 "Kaktuss" (G. Freidenfelds, G. Selga) — M. Vilcāne
 "Vella kalpu dziesma" (R. Pauls, J. Anerauds) — Vīru vokālais ansamblis
 "Atmiņu lietus" (G. Freidenfelds, G. Selga) — O. Grīnbergs

 1973. gads 
 "Kurzeme" (R. Pauls, J. Peters) — V. Lapčenoks
 "Taču" (G. Freidenfelds, O. Vācietis) — M. Vilcāne
 "Ziemeļu serenāde" (V. Kaminskis, O. Vācietis) — A. Lihtenbergs
 "Silazvans" (E. Goldšteins - A. Krūklis) — A. Lihtenbergs

 1974. gads 
 "Manai dzimtenei" (R. Pauls, J. Peters) — N. Bumbiere un V. Lapčenoks
 "Deviņvīru spēks" (E. Goldšteins, A. Krūklis) — A. Lihtenbergs
 "Varbūt" (R. Pauls, A. Krūklis) — V. Lapčenoks
 "Vēju stundā" (R. Pauls, J. Peters) — N. Bumbiere un V. Lapčenoks

 1975. gads 
 "Ķiršu lietus" (Z. Liepiņš, A. Krūklis) — N. Bumbiere
 "Nakts dziesma" (R. Pauls, J. Anerauds) — N. Bumbiere un V. Lapčenoks
 "Lauku gurķis Rīgas tirgū" (R. Pauls, J. Peters) — N. Bumbiere un V. Lapčenoks
 "Nekal mani gredzenā" (R. Pauls, J. Peters) — V. Lapčenoks

 1976. gads 
Aptauja atkal atgriezās Latvijas Radio 1976. gadā, un turpmākos gados atkal uzvarēja R. Paula dziesmas.
 "Tava balss (Mēmā dziesma)" (R. Pauls, J. Peters) — N. Bumbiere un V. Lapčenoks
 "Inese" (R. Pauls, P. Šiliņš) — V. Lapčenoks
 "Pusnakts stundā" (Z. Liepiņš, I. Lasmanis) — V. Lapčenoks
 "Tāls Parīzes radio" (R. Pauls, J. Peters) — M. Vilcāne
 "Latviešu jūrniekiem" (R. Pauls, I. Ziedonis) — V. Lapčenoks

 1977. gads 
 "Par pēdējo lapu" (R. Pauls, J. Peters) — N. Bumbiere
 "Ceriņi" (Z. Lorencs, A. Vējāns) — Z. Lorencs
 "Priekšnojauta" (R. Pauls, J. Peters) — Mirdza Zīvere
 "Rudens ogle" (R. Pauls, J. Peters) — M. Zīvere
 "Ardievas vasarai" (R. Pauls, J. Peters) — M. Zīvere

 1978. — 1982. gads 
1978. gada aptaujā uzvarēja "Tai pilsētā" (M. Zīvere un A. Kukule), 1979. gada aptaujā "Es aiziet nevaru" (M. Zīvere), 1980. gada aptaujā "Kamola tinēja" (I. Skrastiņš), 1981. gadā "Dāvāja Māriņa" (A. Kukule un L. Kreicberga) un 1982. gadā "Cielaviņa" (J. Paukštello). 1982. gads bija pēdējais, kad uzvarēja Raimonda Paula dziesma, jo turpmāk konkursā komponists vairs nepiedalījās.

 1983. gads 
Kaut arī 1983. gadā PSKP ģenerālsekretāra Andropova varas laikā konkurss nenotika, gada populārākās dziesmas tika noskaidrotas 1992. gadā:
 "Pie baltas lapas" (J. Kulakovs, M. Melgalvs) — "Pērkons"
 "Rudens vēju muzikants" (Ē. Ķiģelis, V. Grēviņš) — "Līvi"
 "Balāde par gulbi" (J. Kulakovs, M. Melgalvs) — "Pērkons"
 "Milžu cīņa" (I. Baušķenieks, V. Slava, Z. Streiķis) — "Dzeltenie pastnieki"

 1984. — 1994. gads 
Kopš 1984. gada Mikrofona aptaujas dziesmas kļuva aizvien patriotiskākas, gaisā bija jūtama jau Atmodas tuvošanās. 1984. un 1985. gadā uzvarēja Mirdza Zīvere ar attiecīgi Ulda Marhilēviča "Lūgumu" un Zigmara Liepiņa "Zibsnī zvaigznes aiz Daugavas". 1986. gadā par uzvarētājiem kļuva Līvu izpildītā "Dzimtā valoda", kas gan nepatika padomju varai un finālkoncertā aizliedza piedalīties solistam J.Grodumam. 1987. gadā uzvarēja brāļi Āris un Saulceris Ziemeļi ar lirisko "Uzsniga sniedziņš balts", bet turpmākajos gados skatītāji par uzvarētājiem izvēlējās roka dziesmas. 1988. gadā uzvarēja Igo ar vienu no atmodas himnām "Pie laika", bet 1989. gadā grupa Pērkons ar romantisko "Mēs pārtiekam viens no otra". Nākamajos divos gados triumfēja grupas Jumprava dziesmas "Baltā" un "Peldētājs", pēc grupas darbības pārtraukšanas 1992. gadā uzvarēja Aigara Grāvera solodziesma "Klusumā". 1993. gadā uzvarēja Bet Bet ar dziesmu "Vakara vējā", bet par pēdējiem uzvarētājiem 1994. gadā kļuva rokgrupas Linga dziesma "Nāc man līdz".

 Atsauces 

 Ārējās saites 

Kategorija:Latvijas mūzikas pasākumi
Kategorija:Mikrofona aptauja